Rødvannymfe

Rødvannymfe [syn p. minium] er en vannymfe som tilhører familiegruppen  blåvannymfer (Coenagrionidae). 

 Utbredelse 
Den er utbredt i Europa,  øst inn i Asia. Finnes i Danmark, og det sørøstlige Sverige og Finland. I lavlandet i det sørøstlige Norge, langs kysten til Nordland. 

 Utseende 
Kroppen er rød, men litt gul på undersiden. Kjønnene er ganske like, hannene har noe sterkere farge. 

Vingene holdes taklagt bak på kroppen i hvile.  Vingespennet er mellom 40 og 50  millimeter.  

 Levevis 
Nymfene lever i vann  eller myrtjern i lavlandet, men særlig sakterennende bekker i lavlandet.

Eggene legges på vannplanter, under vannlinjen.  Utviklingen tar 1-3 år. Nymfen overvintrer på vegetasjonen eller ved røttene. De voksne (imago) vannymfene finnes vanligvis ikke langt fra stedet der de levde som nymfe. 

Flygetiden er fra mai til månedskifte august/september.

Rødvannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte  vannymfen  blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

 Referanser 

 Kilder 
 Olsvik, Hans. 1996. Øyenstikkere i Møre & Romsdal, VestNorge, status for atlasprosjektet pr. 1995 Nordisk Odonatologisk forum. Vol 2,  side 16
 Holmen, M. & H. Pedersen. 1995. Odonata i Danmark, foreløbig status 1995. Nordisk Odonatologisk forum. Vol 2,  side 4
 Sahlén, Göran. 1996. Sveriges Trollsländor. Feltbiogerna. 165 sider. ISBN 91-85094-43-9 

 Eksterne lenker 

 Rødvannymfe – www.nhm.uio.no/norodo/  – Et norskspråklig nettsted om norske øyenstikkere.

Kategori:Øyenstikkere
Kategori:Øyenstikkere formelt beskrevet i 1776